PATVIRTINTA

Šiaulių miesto savivaldybės

administracijos direktoriaus

2024 m. vasario d.

įsakymu Nr. A-

**ŠIAULIŲ MIESTO SAVIVALDYBĖS ADMINISTRACIJOS**

**MEDELYNO SENIŪNIJOS**

**2024 METŲ VEIKLOS PLANAS**

2024-02-07 V2-3

Šiauliai

**I. BENDROSIOS NUOSTATOS**

1. Šiaulių miesto savivaldybės administracijos Medelyno seniūnijos (toliau – Seniūnijos) 2024 metų veiklos planas nustato tikslus, uždavinius, priemonių įgyvendinimo planą, už priemonių įgyvendinimą atsakingus vykdytojus, vertinimo kriterijus, lėšas planui įgyvendinti ir planuojamus rezultatus.

2. Seniūnijos 2024 metų veiklos planas parengtas vadovaujantis Lietuvos Respublikos vietos savivaldos įstatymo 35 straipsnio 6 dalimi, Strateginio planavimo organizavimo Šiaulių miesto savivaldybėje tvarkos aprašo, patvirtinto Šiaulių miesto savivaldybės tarybos 2022 m. liepos 7 d. sprendimu Nr. T-284 „[Dėl Strateginio planavimo organizavimo Šiaulių miesto savivaldybėje tvarkos aprašo patvirtinimo](http://web.siauliai.lt/taktaifs/v/2016/915B45BD-84F5-4D1B-9725-D07D682D0980.docx)“, Šiaulių miesto savivaldybės 2024-2026 metų strateginiu veiklos planu, patvirtintu Šiaulių miesto tarybos 2024 m. vasario 1 d. sprendimu Nr. T-1 „Dėl Šiaulių miesto savivaldybės 2024-2026 metų strateginiu veiklos plano patvirtinimo“, Šiaulių miesto savivaldybės tarybos 2024 m. vasario 1 d. sprendimu Nr. T-2 „Dėl Šiaulių miesto savivaldybės 2024 metų biudžeto patvirtinimo“ ir kitais teisės aktais.

**II. VEIKLOS PLANO TIKSLAI**

3. Seniūnijos 2024 metų veiklos plano tikslai:

3.1 įgyvendinti Šiaulių miesto savivaldybės administracijos (toliau - Savivaldybės) pavestas funkcijas, teikti gyventojams gyvenamosios vietos deklaravimo paslaugą;

3.2 užtikrinti kokybišką viešųjų paslaugų teikimą seniūnijos gyventojams;

**III. VEIKLOS PLANO UŽDAVINIAI**

4. Seniūnijos 2024 metų veiklos plano uždaviniai:

4.1 organizuoti ir kontroliuoti Savivaldybės institucijų sprendimų įgyvendinimą;

4.2 užtikrinti gyvenamosios vietos deklaravimo, valstybinių (perduotų Savivaldybei) funkcijų vykdymą;

4.3 tobulinti Seniūnijos veiklos, žmogiškųjų išteklių valdymą;

4.4 organizuoti ir užtikrinti viešųjų darbų ir visuomenei naudingos veiklos atlikimą;

4.5 tvarkyti Seniūnijos teritorijoje esančias viešąsias erdves;

4.6 sudaryti sąlygas racionaliam planavimui ir turimų išteklių panaudojimui;

4.7 bendradarbiauti su bendruomenėmis.

4.8 užtikrinti švarą ir tvarką viešose vietose.

**IV. PAGRINDINIAI SENIŪNIJOS DUOMENYS**

5. Gyventojų skaičius Seniūnijoje – 5642 gyventojai:

5.1 Vaikai iki 1 m. – 42 gyventojai.

5.2. nuo 1 m. iki 18 metų amžiaus – 979 gyventojai;

5.3 nuo 18 iki 65 metų amžiaus – 3460 gyventojų;

5.4 daugiau kaip 65 metų amžiaus – 1161 gyventojai.

6. Seniūnijos plotas – 367,1 ha. (3,7 km2)

7. Gyventojų tankis – 1524,87 gyv./km.

8. Seniūnijos teritorija suskirstyta į 4 seniūnaitijas:

8.1. Eglyno g. (1276 gyventojai);

8.2. Birutės g. seniūnaitija (1707 gyventojai);

8.3. Sodo g. seniūnaitija (1926 gyventojai).

8.4. V.Bielskio g. seniūnaitija (733 gyventojai)

9. Pareigybių skaičius Seniūnijoje – 2 valstybės tarnautojai:

9.1 seniūnijos seniūnas;

9.2 seniūnijos vyr. specialistė.

**V. PRIEMONIŲ ĮGYVENDINIMO PLANAS**

|  |  |  |  |  |
| --- | --- | --- | --- | --- |
| **Priemonės kodas** | **Priemonės pavadinimas** | **Veiklos pavadinimas, planuojami darbai** | **Atsakingi vykdytojai** | **Skirti asignavimai**  **Eur.** |
| 04.01.01.01 | Tvarkyti aplinką ir vykdyti infrastruktūros objektų priežiūrą ir remontą | Aplinkos tvarkymas:   * želdynų (medžių, krūmų), žaliųjų plotų priežiūra ir tvarkymas, * nelegalių sąvartynų tvarkymas, * gėlynų įrengimas ir priežiūra, * vaikų žaidimų aikštelių priežiūra, * Kalėdų eglės pastatymas, puošimas, nupuošimas, pašalinimas; | Seniūnas, vyr. specialistas | 15500 |
| 11.01.02. | Tinkamai įgyvendinti valstybines (perduotas savivaldybei) funkcijas. | Gyvenamosios vietos deklaravimas ir duomenų tvarkymas, gyvenamosios vietos neturinčių asmenų apskaita, pažymų apie deklaruotą gyvenamąją vietą bei šeimos sudėtį išdavimas.  Gyventojų registro tvarkymas.  Vietos savivaldos įstatyme numatytų notarinių veiksmų atlikimas.  Civilinės saugos organizavimas.  Pagalba ruošiantis Prezidento rinkimams, rinkimams į Europos parlamentą bei Seimo rinkimams.  Pakartotinių Seniūnaičių rinkimų organizavimas. (Sodo g. seniūnaitijos seniūnaičio)  Seniūnaičių sueigų, išplėstinių seniūnaičių sueigų organizavimas. | Seniūnas, vyr. specialistas | 0 |
| 11.01.02.12 | Organizuoti civilinę saugą | Bendradarbiavimas su įvairių institucijų atstovais bei Savivaldybės skyriais organizuojant civilinės saugos priemones, vykdant mobilizacinius nurodymus, teikiant informaciją gyventojams civilinės saugos klausimais. Įgyvendinti prevencines programas. | Seniūnas, vyr. specialistas | 0 |
| 11.02.01. | Plėtoti bendradarbiavimą su miesto teisėtvarkos institucijomis ir vietos bendruomene | Bendradarbiavimas su policijos, priešgaisrinės gelbėjimo tarnybos, Probacijos, Aplinkos apsaugos ir kitų institucijų atstovais, bei Savivaldybės skyriais, siekiant užtikrinti saugią gyvenamąją aplinką Seniūnijos teritorijoje. | Seniūnas, vyr. specialistas | Valstybės biudžeto lėšos |
| 11.02.01.03 | Stiprinti bendruomeninę veiklą savivaldybėje. | Skatinti Nevyriausybinių organizacijų ir bendruomenių veiklą Seniūnijos teritorijoje, informuoti apie projektų pateikimo tvarką ir jiems keliamus reikalavimus, raginti teikti projektus finansavimui gauti pagal priemonę „Stiprinti bendruomeninę veiklą savivaldybėse“, ir Nevyriausybinių organizacijų projektinėje veikloje. | Seniūnas, vyr. specialistas | Valstybės biudžeto lėšos |

**VI. LĖŠOS PLANUI ĮGYVENDINTI**

10. Galimi programų vykdymo ir finansavimo šaltiniai:

* Savivaldybės biudžeto lėšos (SB);
* Valstybės biudžeto lėšos (VB);
* Lėšos valstybinėms funkcijoms atlikti VB (VF);
* Valstybės biudžeto lėšos KT (VB).

**VII. PLANUOJAMI REZULTATAI**

11. Seniūnijos 2024 metų veiklos planas padės įgyvendinti Savivaldybės strateginį veiklos planą ir efektyviau vykdyti Seniūnijai pavestas viešojo administravimo funkcijas, palaikyti ir plėtoti vietos infrastruktūrą, mažinti socialinę atskirtį, pagerinti seniūnijos žmonių gyvenimo kokybę, sudaryti sąlygas racionaliau planuoti ir naudoti turimus išteklius, bendradarbiauti su bendruomene.

Seniūnė Eglė Šimkevičienė